تورکیه، نیجریه‌نین اوندو ایالتینده کلیسه‌یه ائدیله‌ن و ۵۰دن چوخ شخصین اؤلومو ایله نتیجه‌لنن سالدیرینی قینادی.
خاریجی ایشلر باخانلیغیندان وئریله‌ن یازیلی آچیقلامادا،
"نیجریه‌نین اوندو ایالتینده بیر کلیسه‌یه ائدیله‌ن سالدیریدا ۵۰دن چوخ سوچسوز مولکی وطنداشین حیاتینی ایتیرمه‌سین‌دن درین کدر دویوروق. بو منفور سالدیرینی شدتله قیناییر، حیاتینی ایتیره‌نلرین عائله‌لرینه و دوست نیجریه‌ خالقی و حکومتینه باش‌ساغلیغی، یارالیلارا عاجل ساغلیق دیله‌ییریک" دئیلدی.
دونن، نیجریه‌نین اوندو ایالتینده‌کی اووو قصبه‌سینده سن فرانسیسکو خاویر کلیسه‌سینه ائدیلن سلاحلی سالدیری نتیجه‌سینده ان آز ۵۰ نفرین اؤلدوگو بیلدیریلمیشدی.
